Broj: 26 SU-201/2013

U Požegi, na dan 3. srpnja 2013. godine

Općinski sud u Požegi, po predsjednici suda Snježani Polgar, temeljem članka 31. stavak 1. Zakona o sudovima (Narodne novine broj 28/13), te članka 13. Zakona o pravu na pristup informacijama (Narodne novine broj: 25/13), donio je dana 3. srpnja 2013. godine, slijedeću

O D L U K U

o imenovanju službenika za informiranje

I.

Tanja Last, administrativna tajnica u Uredu predsjednika Općinskog suda u Požegi imenuje se službenikom za informiranje.

II.

Službenik za informiranje je posebna službena osoba ovlaštena za ostvarivanje prava na pristup informacijama, sukladno Zakonu o pravu na pristup informacijama.

III.

Službenik za informiranje obavlja poslove redovitog objavljivanja informacija, sukladno unutarnjem ustroju Općinskog suda u Požegi kao i rješavanja pojedinačnih zahtjeva za pristup informacijama i ponovne uporabe informacija; unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Općinskog suda u Požegi i osigurava neophodnu pomoć podnositeljima zahtjeva u vezi s ostvarivanjem prava na pristup informacijama.

IV.

Službenik za informiranje vodi poseban službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija u elektroničkom obliku Su i.

V.

Odluka će se dostaviti Povjereniku za informiranje, u roku od mjesec dana od dana donošenja odluke.

VI.

Odluka stupa na snagu danom donošenja, a objavit će se na web stranici Općinskog suda u Požegi.

Predsjednica suda:

Snježana Polgar